Openbare Beskermer se seun in ongeluk met staatsvoertuig | Maroela Media
Die kantoor van die Openbare Beskermer, Thuli Madonsela, sê in ŉ verklaring haar seun het in ŉ privaat woning se muur vasgery met die motor. Luidens die verklaring het Madonsela se seun ŉ lisensie en is hy nie in die ongeluk beseer nie. Madonsela was by die huis ten tyde van die voorval nadat sy Dinsdagaand van ŉ amptelike funksie in Sandton in Johannesburg teruggekeer het. Die voorval is by die Garsfontein polisiestasie aangemeld. “Ek sal myself onderwerp aan interne prosesse rakende die gebruik van staatsvoertuie in lyn met die bepalings en voorwaardes van my indiensneming. Ek het reeds kontak gemaak met die eienaars van die geaffekteerde eiendom en ingestem om hulle te vergoed vir die skade,” sê Madonsela.
Kobus van den Berg · 7 jaar gelede
Baie goed van jou Me Madonsela om die eienaars te wil vergoed…seker ook met belastingbetalers se geld. Vergoed of nie vergoed nie, is ‘n saak tussen jou en die eienaars, maar om jou kinders toe te laat om my eiendom te gebruik en te beskadig en dan met ek ook nog betaal om die skade te herstel, dink ek verdien niks minder as dat jy persoonlik vir die herstelwerk betaal en daarna afgedank word (en ek bedoel nie na ‘n ander departement oorgeplaas word nie) sonder die gebruiklike vet pensioen en ander voordele!
Die seun het klaarblyklik nie toestemming gehad om met die kar te ry nie.